Publication: Magyar Közlöny
Issue: MK-2008-65 (Year: 2008, Number: 65)
Era: 2004-2010
Section: 1.2. A tevékenységét a rádiózásról és a televíziózásról szóló 1996. évi I. törvény (a továbbiakban: Rttv.), a bejelentésben foglaltak és a jelen mûsorszolgáltatási szabályzat (a továbbiakban: szabályzat) alapján közmûsor-szolgáltatóként
Paragraph Index: 854

2. Általános szabályok 2.1. Jelen szabályzat az Rttv. 2. § (Értelmezõ rendelkezések) alatt felsorolt fogalmi meghatározásait használja. 2.2. A Lónyay Csatorna mûsorszolgáltatása során különös figyelmet fordít az Rttv. 1. Cím (Alapelvek 3. §, 4. §, 5 §) alatt felsorolt maradéktalan teljesülésére. 2.3. A Lónyay Csatorna sugárzása során közszolgálati mûsorszámokat a fõmûsoridõben legalább 60 percben szolgáltat. 2.4. A reklám tényállításaiért – a tudatos félrevezetés kivételével – a Lónyay Csatorna felelõsséggel nem tartozik. Lelkiismereti, illetõleg világnézeti meggyõzõdést reklám útján a Lónyay Csatorna nem terjeszt, nemzeti ünnepek eseményeirõl, vallási és egyházi szertartásokról készített mûsorszámok közlését közvetlenül megelõzõen és azt követõen reklámot nem közöl. A Lónyay Csatorna híreket közlõ és idõszerû tájékoztató mûsorszámokban rendszeresen szereplõ belsõ és külsõ munkatársai sem képben, sem hangban nem jelenhetnek meg reklámban és politikai hirdetésben. A Lónyay Csatorna burkolt, illetve tudatosan nem észlelhetõ reklámot nem közöl. 2.5. A Lónyay Csatorna választási idõszakban az országgyûlési képviselõk, illetõleg a helyi, területi önkormányzati képviselõk és polgármesterek választásáról, továbbá a kisebbségi önkormányzatok választásáról és a társadalombiztosítási önkormányzatok választásáról szóló törvények szabályai szerint tesz közzé politikai hirdetést a mûsorszolgáltatásban. Választási idõszakon kívül politikai hirdetést kizárólag a már elrendelt népszavazással összefüggésben közöl. 2.6. A reklám, a közérdekû közlemény, a jótékonysági felhívás és politikai hirdetés közzétételének megrendelõje, továbbá az, akinek ezek közzétételéhez érdeke fûzõdik, a Lónyay Csatorna felelõsségét vagy szabadságát érintõ módon nem befolyásolhatja a mûsor tartalmát vagy – az idõpont kivételével – a mûsorszám idõbeli elhelyezését. A Lónyay Csatorna a közérdekû közlemény, a jótékonysági felhívás és politikai hirdetés tartalmáért felelõsséggel nem tartozik. 2008/17. szám H I V A T A L O S É R T E S Í T Õ 2.7. A Lónyay Csatorna nem tesz közzé dohányárut, fegyvert, lõszert, robbanóanyagot, kizárólag orvosi rendelvényre igénybe vehetõ gyógyszert, továbbá gyógyászati eljárást és alkoholtartalmú italt népszerûsítõ, ismertetõ reklámot. A Lónyay Csatorna mûsorszámát nem támogathatja a fõ tévékénysége szerint alkoholtartalmú ital elõállítója vagy forgalmazója. 2.8. A reklám nem szólíthat fel közvetlen formában kiskorúakat, hogy szüleiket vagy más felnõtteket játékok, illetve más áru vagy szolgáltatás vásárlására vagy igénybevételére ösztönözzék. A reklám a játék tényleges természetét és lehetõségeit illetõen nem lehet félrevezetõ. A reklám nem mutathat gyerekeket erõszakos helyzetben és nem buzdíthat erõszakra. A kiskorúaknak szóló reklám nem építhet a szülõk vagy tanárok iránti bizalomra. 2.9. Reklámot, közérdekû közleményt, jótékonysági felhívást, politikai hirdetést a Lónyay Csatorna e jellegének a közzétételt közvetlenül megelõzõ és azt követõ megnevezéssel, továbbá egyéb mûsorszámoktól optikai vagy felismerhetõen, elkülönítve tesz közzé. Közérdekû közlemény és jótékonysági felhívás közzétételekor annak forrását egyértelmûen megnevezi. Az Rttv. 2. § 16. pontjának a) alpontja szerinti közérdekû közlemény közzétételéért a Lónyay Csatorna ellenszolgáltatást nem kér. A közérdekû közlemény idõtartama a két percet nem haladhatja meg – a korlátozás nem vonatkozik az Rttv. 137. § szerinti közérdekû közleményre. 2.10. A mûsorszám támogatóját a közzétételt közvetlenül megelõzõen vagy azt követõen meg kell nevezni. Támogatott mûsorszám nem hívhat fel és nem befolyásolhat a támogató vagy az általa meghatározott harmadik személy üzleti tevékenységének igénybevételére, illetõleg az attól való tartózkodásra. A támogató a mûsorszolgáltató felelõsségét, illetve szabadságát érintõ módon a mûsor vagy a támogatott mûsorszám tartalmát vagy mûsorbeli elhelyezését – az idõpont kivételével – nem befolyásolhatja. A Lónyay Csatorna nem tesz közzé olyan mûsorszámot, amelyben a mûsorszám támogatójának védjegye, megkülönböztetõ jelzése, jelszava megjelenik. A politikai mûsorszám nem támogatható. A kizárólag áru vagy szolgáltatás, megrendelésre szakosodott mûsorszolgáltatásra e pont – az elõzõ mondatban foglaltak kivételével – nem alkalmazható. Nem támogathat mûsorszámot párt, politikai mozgalom, valamint az a vállalkozás, amely – fõtevékenysége szerint – e szabályzat szerint nem reklámozható terméket állít elõ, nagykereskedelmi forgalomban értékesít, illetõleg ilyen termékekkel kapcsolatos szolgáltatást nyújt. Ez a tilalom nem vonatkozik a gyógyszertermék, illetve gyógyászati eljárás tekintetében érintett vállalkozás neve és védjegye közléséhez kötött támogatásra. A támogató megnevezésében – feltüntetett nevében – párt neve, jelszava, emblémája nem szerepelhet. 2.11. A Lónyay Csatorna különösen köteles a nemzet, a nemzeti, az etnikai kisebbségek méltóságát és alapvetõ érdekeit tiszteletben tartani, nem sértheti más nemzetek méltóságát. A Lónyay Csatorna rendszeresen, átfogóan, elfogulatlanul, hitelesen és pontosan tájékoztat a közérdeklõdésre számot tartó, a vételkörzetében élõk életét jelentõsen befolyásoló eseményekrõl, összefüggésekrõl, vitatott kérdésekrõl. E feladatok ellátása során gondoskodik az Rttv. 137. §-ában nem említett közérdekû közlemények nyilvánosságra hozataláról. A Lónyay Csatorna biztosítja a mûsorszámok és a nézetek sokszínûségét, a kisebbségi álláspontoknak a megjelenítését, a mûsorszámok változatosságával gondoskodik a nézõk széles köre, illetve minél több csoportja érdeklõdésének színvonalas kielégítésérõl. A Lónyay Csatorna különös figyelmet fordít a kulturális örökség értékeinek ápolására, a kulturális sokszínûség érvényesülésére, a kiskorúak testi, lelki és erkölcsi fejlõdését, érdeklõdését szolgáló, ismereteit gazdagító mûsorszámok bemutatására, a vallási és egyházi, továbbá a nemzeti, etnikai kultúrák értékeinek megjelenítésére, az életkoruk, szellemi és lelki állapotuk, társadalmi körülményeik következtében súlyosan hátrányos helyzetû csoportok számára fontos információk elérhetõvé tételére. 2.12. A közszolgálati mûsorszolgáltató és a közmûsor-szolgáltatásban rendszeresen szereplõ belsõ és külsõ munkatársak – a munkavégzésükre irányuló jogviszonyuktól függetlenül – sem képben, sem hangban nem jelenhetnek meg mûsorszolgáltatónál reklámban, illetve politikai hirdetésben. Az erõszak öncélú alkalmazását követendõ magatartási mintaként bemutató, illetõleg a szexualitást öncélúan ábrázoló mûsorszámot tilos közzétenni. 2.13. Csak az alábbi mûsorszámok támogathatók: vallási és egyházi tartalmú mûsorszámok, mûvészeti és kulturális eseményeket bemutató, közvetítõ mûsorszámok, a nemzeti és az etnikai kisebbségi anyanyelvû, illetve a nemzeti és etnikai kisebbségek életét, kultúráját bemutató mûsorszámok, az életkoruk, testi, szellemi vagy lelki állapotuk, társadalmi körülményeik következtében súlyosan hátrányos helyzetben lévõ csoportok számára készített mûsorszámok.

Source: https://magyarkozlony.hu/hivatalos-lapok/d3bd815c076f7c14acacfb128442cf73af162cbc/dokumentumok/4b3b3cdf4aab0b71c40b3e12e5b2a9dcfb000341/letoltes